Ɣef leḥsab n wayen iɣer i d-neffeɣ deg tezrawt-nneɣ, ɣef usemres n yinzan, meḥsub ma yettanef-asen akken kan llan neɣ yettbeddil-asen talɣa d unamek almend n tesrit, dagi, yezmer bnadem ad d-yini belli llan wid ara tafeḍ isemres-iten akken kan llan deg timawit, ur asen-ibeddel la talɣa, wala anamek. D acu kan, llan wid ideg i d-yefka limaṛa belli d inzi yerna mačči d ayla-s, s usexdem n tenfaliyin-a : « yerna ǧǧan-t-id yimezwura deg wawal », « Asmi terbeḥ ddunit, qqaren », « qqaren »… meḥsub d tabdert. Yella daɣen wanida ur dyenni ara, meḥsub, iger-d inzi-nni deg udiwenni am wakken kan d awadem i t-id-yennan, ur d-yefki ara limaṛa s-way-s ara yerr inzi i bab-is.